Konchellah voitti 800 metrin kilpailun vuoden 1994 Kansainyhteisön kisoissa. Vuoden 1997 Ateenan MM-kilpailuissa hän sijoittui neljänneksi ajalla 1.44,26. Hän hävisi pronssimitalisti Rich Kenahille yhden sekunnin sadasosan. Vuonna 2000 hän voitti Kenian olympiakarsinnat ja tuli valituksi Sydneyn olympialaisiin. Hän kuitenkin sairastui, ja Sydneyssä hänen tilallaan kilpaili William Yiampoy.